Erslos šv. Aloyzo koplyčia
56°12′41″š. pl. 21°39′06″r. ilg.﻿ / ﻿56.2115°š. pl. 21.6517°r. ilg.﻿ / 56.2115; 21.6517 Erslos šv. Aloyzo koplyčia – katalikų koplyčia, stovinti Skuodo rajone, Šačių seniūnijoje, Erslos kaimo senosiose neveikiančiose kapinėse, vadinamuosiuose „Kapeliuose“, 7 km į šiaurės rytus nuo Mosėdžio, 4 km į pietus nuo Apuolės, netoli kelio  3709  Mažieji Rūšupiai–Rukai–Žebrokai . Pavadinta Šv. Aloyzo vardu, šalia stovi šio šventojo garbei išdrožtas ąžuolinis koplytstulpis. Erslos senosios kapinės aptvertos tvora iš laisvai sudėtų apsamanojusių lauko riedulių, pažymėtos mediniu ženklu su įrašu „Erslos kapeliai“. Koplyčia žinoma dėl čia birželio mėn. viduryje rengiamų atlaidų. Koplyčią aptarnauja Mosėdžio šv. arkangelo Mykolo parapija.